(Chrismon). IN NOMINE DEI PATRIS OMNIPOTENTIS. Notum sit tam presentibus quam futuris omnibus quod veniens quędam femina, nomine Oddila, ad mortem, tradidit ad locum beatę Dei genitricis Marię sanctique Benigni martyris Xpisti constructum foras portas Sarmasię jornales VII propter sepulturam suam in comitatu Alsensi. Post mortem vero supradictę feminę, venit mater ipsius, nomine Engelburgis, tradidit eosdem jornales per cartam ad supradictum sacrum locum, sitos in valle Valignos prope rivum: terminantur autem, ex una parte, terra sancti Petri, ex altera, sancti Symphoriani, hoc est VI jornales. In Vecio autem conjacet unus subtus vineam Varenberti. Si autem ego, Engelburgis, aut aliquis ex parentibus meis, contra hanc donationem legitimam venire temptaverit, evindicare non valeat quod repetit, sed insuper convictus a justis judicibus sancto loco cui fraudem inferre conatus est XX libras persolvat, et donatio nostra firma stabilisque permaneat, stipulatione subnixa; si autem in sua malitia perduraverit, sciat se cum Juda traditore esse damnandum. EGO GIRBERTUS*, VICE CANCELLARII, rogatus scripsi et subscripsi (Ruche).